Åse Kleveland

Åse Maria Kleveland () er ein svensk–norsk kulturarbeidar, politikar og songar. Ho har sidan 2007 vore styreleiar i Human-Etisk Forbund.

Åse Kleveland budde i Noreg frå 1957 og medverka i norsk fjernsyn og radio frå 1959. Frå 1990 til 1996 var Kleveland norsk kulturminister i Gro Harlem Brundtland si regjering. Frå 1999 til 2005 var ho direktør for Svenska filminstitutet, og frå 2006 til 2012 var ho direktør for dei norske Rikskonsertane. 10. juni 2007 vart Kleveland samrøystes vald til styreleiar for Human-Etisk Forbund.

Karriere som musikar
Åse Kleveland debuterte i Hylands Hörna og turnerte verda rundt. Eit par år spelte ho teater i Stockholm, deretter gitar i Noreg. «Intet er nytt under solen», framført av Kleveland og skriven av Arne Bendiksen, vann norsk Melodi Grand Prix i 1966 og kom på 3. plass i den internasjonale finalen same året. Ho var programleiar for Eurovision Song Contest 1986 i Bergen, etter at Bobbysocks hadde vunne for Noreg året før.

Åse Kleveland var medlem i visegruppa Ballade!. Som songar er ho kjent for sin mørke og sjelfulle stemme. Ho både syng og spelar gitar og har komponert songar i visetradisjonen.

 Private tilhøve 
Kleveland er gift med Oddvar Bull Tuhus. Ho har tidlegare vore gift med den svenske biletkunstnaren Svenolov Ehrén, frå 1972 til 1982.

Ho er dotter til norske Olaf Kleveland frå Evje og svenske Eva Maria. Far hennar, Olaf Kleveland, kom til Sverige i 1943 som flyktning og budde der saman med kone og barn heilt til dei i 1956 flytta til Noreg og etter kvart til Romerike. Han fekk arbeid på Institutt for atomenergi på Kjeller.

 Åse Kleveland som deltakar i Melodi Grand Prix 
ÅrTittelPlassering i den norske finalenPlassering i den internasjonale finalen1966«Gi meg fri»Nr. 21966«Intet er nytt under solen»Nr. 1Nr. 3

Sjå òg
Åse Kleveland-songar

Kjelder

 Bakgrunnsstoff 
 Biografi på Stortinget.no
 Svenska filminstitutet
 Rikskonsertene
 Det suser i serken (portrett) (Dagbladet, 2005)

Kategori:Norske songarar
Kategori:Norske musikarar
Kategori:Norske kulturarbeidarar
Kategori:Norske kulturministrar
Kategori:Statsrådar i Regjeringa Brundtland III
Kategori:Ap-statsrådar
Kategori:Norske Eurovision Song Contest-deltakarar
Kategori:Eurovision Song Contest-programleiarar
Kategori:Melodi Grand Prix-deltakarar
Kategori:Melodi Grand Prix-vinnarar
Kategori:Melodi Grand Prix-programleiarar
Kategori:Eurovision Song Contest 1986